《九日奉怀谢四溟逸人兼酬往日见寄之作》
明代·卢楠

邺中词客古今才，千里秋深发兴哀。陶令行藏只尽醉，孟嘉容止独清栽。

山萸细细团风袅，园菊亭亭带雨开。白首思君何处望，烟云苦忆魏三台。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。